

PROJEKTS uz 22.11.2023.

vēlamais datums izskatīšanai: [AK] 13.12.2023.

domē: 28.12.2023.

sagatavotājs un ziņotājs: Guna Cielava

 LĒMUMS

Ādažos, Ādažu novadā

2023. gada 28. decembrī **Nr.**«DOKREGNUMURS»

**Par ceļa servitūta nodibināšanu pašvaldības īpašumā “Austrumi A”, Kadagā**

Ādažu novada pašvaldības dome izskatīja sabiedrības ar ierobežotu atbildību “Labs pamats”, reģ. Nr. 40103967767, juridiskā adrese – Arsenāla iela 7-6, Rīga, LV-1050 (turpmāk – Iesniedzēja) 08.11.2023. iesniegumu (reģistrēts ar Nr. ĀNP/1-11-1/23/6069) ar lūgumu sniegt piekrišanu un nosacījumus ceļa servitūta reģistrēšanai uz pašvaldībai piekritīgā zemesgabala ar kadastra apzīmējumu 8044 005 0208 par labu zemes gabalam ar kadastra apzīmējumu 8044 005 0050, lai nodrošinātu piekļuvi īpašumam.

Izvērtējot Ādažu novada pašvaldības rīcībā esošo informāciju un ar lietu saistītos apstākļus, tika konstatēts:

1. Nekustamā īpašuma “Austrumi A”, kadastra numurs 8044 005 0852, atrašanās vieta – Kadaga, Ādažu pagasts, Ādažu novads, sastāvā esošā zemes vienība (platība 0,0541 ha), kadastra apzīmējums 8044 005 0208, pieder pašvaldībai saskaņā ar ierakstu Rīgas rajona tiesas Ādažu pagasta zemesgrāmatas nodalījumā Nr. 100000759916.
2. Zemes pārvaldības likuma 7. panta pirmā daļa nosaka, ka visiem jaunveidojamiem zemes gabaliem, izņemot starpgabalus, nodrošina piekļuvi no pašvaldības ceļa vai ielas vai piekļuvi no valsts autoceļa atbilstoši normatīvajiem aktiem par ceļu pievienošanu valsts autoceļiem. Ja tas nav iespējams, piekļuvi nodrošina pa servitūta ceļu vai pa projektētu servitūta ceļu pēc servitūta nodibināšanas.
3. Likuma “Par autoceļiem” 6.1 panta pirmā daļa nosaka, ka, ja kāda īpašnieka zemes gabalu, kuru viņš ieguvis sakarā ar īpašuma tiesību atjaunošanu vai zemes privatizāciju, pievedceļš nesavieno ar valsts vai pašvaldības ceļu, šādam īpašniekam ir servitūta tiesības lietot braukšanai citos zemes gabalos esošos ceļus vai ierīkot tos no jauna.
4. Lai no Austrumu ielas Kadagā nodrošinātu piekļuvi Iesniedzējai piederošā nekustamā īpašuma “Lipsti”, kadastra numurs 8044 005 0048 sastāvā esošajai zemes vienībai, kadastra apzīmējums 8044 005 0050 (turpmāk - Valdošais īpašums), nepieciešams Civillikumā noteiktā kārtībā ar līgumu nodibināt ceļa servitūtu pašvaldības īpašuma “Austrumi A”, kadastra numurs 8044 005 0852 sastāvā esošajā zemes vienībā ar kadastra apzīmējumu 8044 005 0208 (turpmāk arī – Kalpojošais īpašums) par labu Valdošajam īpašumam.
5. Saskaņā ar Nekustamā īpašuma valsts kadastra informācijas sistēmā reģistrēto informāciju Kalpojošajam īpašumam ir reģistrēts nekustamā īpašuma lietošanas mērķis - zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) 0,0541 ha platībā.
6. Iesniedzējai, lai piekļūtu Valdošajam īpašumam, nepieciešams šķērsot arī Kalpojošo īpašumu (pielikums), tādēļ Civillikuma noteiktajā kārtībā jāvienojas par ceļa servitūta nodibināšanu arī ar šī nekustamā īpašuma īpašnieku.
7. Iesniedzējas īpašuma tiesība uz Valdošo īpašumu nostiprināta Rīgas rajona tiesas Ādažu pagasta zemesgrāmatas nodalījumā Nr. 797.
8. Civillikums nosaka:
	1. 1156. panta 3. punkts - ar ceļa servitūtu var piešķirt tiesību uz braucamo ceļu;
	2. 1231. pants - servitūtus cita starpā nodibina ar līgumu;
	3. 1232. pants - tikai īpašnieks ar līgumu var iegūt nekustamam īpašumam par labu servitūtu vai arī viņu ar to apgrūtināt;
	4. 1235. pants - no servitūta izrietošā lietu tiesība ir nodibināta un spēkā abām pusēm, t.i. valdošā un kalpojošā nekustamā īpašuma īpašniekiem, tikai pēc servitūta ierakstīšanas zemesgrāmatās; līdz tam laikam viņu starpā pastāv vienīgi personiska saistība, kuras ierakstīšanu zemesgrāmatās var tomēr prasīt katra puse, ja vien izpildīti visi citi servitūtam nepieciešamie noteikumi;
	5. 1151. pants - ja servitūta izlietošanai vajadzīgs uzturēt un izlabot kalpojošo lietu, tad tas jādara servitūta izlietotājam.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Zemes pārvaldības likuma 7. panta pirmo daļu, likuma “Par autoceļiem” 6.1 panta pirmo daļu, Civillikuma 1156. panta 3. punktu, 1151., 1231., 1232. un 1235. pantu, kā arī Attīstības komitejas 13.12.2023. atzinumu, Ādažu novada pašvaldības dome

**NOLEMJ:**

1. Slēgt reālservitūta līgumu ar nekustamā īpašuma “Lipsti”, kadastra numurs 8044 005 0048, atrašanās vieta – Kadaga, Ādažu pagasts, Ādažu novads, īpašnieci sabiedrību ar ierobežotu atbildību “Labs pamats”, reģ. Nr. 40103967767, juridiskā adrese – Arsenāla iela 7-6, Rīga, LV-1050, par ceļa servitūta nodibināšanu Ādažu novada pašvaldībai piederošā nekustamā īpašuma “Austrumi A”, atrašanās vieta – Kadaga, Ādažu pagasts, Ādažu novads, kadastra numurs 8044 005 0852, sastāvā esošajā zemes vienībā ar kadastra apzīmējumu 8044 005 0208, par labu nekustamā īpašuma “Lipsti”, kadastra numurs 8044 005 0048, sastāvā esošajai zemes vienībai ar kadastra apzīmējums 8044 005 0050.
2. Noteikt ceļa servitūtu raksturojošus lielumu - visa zemes vienības ar kadastra apzīmējumu 8044 005 0208 teritorija, platība 541 m2.
3. Ādažu novada pašvaldības Centrālās pārvaldes Juridiskajai un iepirkumu nodaļai 30 dienu laikā no šī lēmuma pieņemšanas sagatavot parakstīšanai 1. punktā noteiktā līguma projektu.
4. Ādažu novada pašvaldības domes priekšsēdētājai parakstīt 1. punktā noteikto līgumu.
5. Ādažu novada pašvaldības Centrālās pārvaldes Nekustamā īpašuma nodaļai nodrošināt servitūta reģistrēšanu Rīgas rajona tiesā (zemesgrāmatā).
6. Nekustamā īpašuma “Lipsti”, kadastra numurs 8044 005 0048, īpašnieks apmaksā visus izdevumus, kas saistīti ar ceļa servitūta ierakstīšanu zemesgrāmatā un reģistrāciju Valsts zemes dienestā.
7. Ādažu novada pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

*Izsniegt norakstus:*

*NĪN (e-noraksts), JIN, IDRV ,* martins.rukeris@me.com *- @*

*Cielava 27343916*